Joey Potter

***Denne side mangler stadig indhold***

*Joey linker til denne side.*

​
​
 —Joey Potter til Dawson Leery

**Joey Potter** er en af hovedpersonerne i *Dawson's Creek*. Hun spilles af Katie Holmes

## Karakteren

Joey er i starten af serien, en drengepige, som gemmer sine følelser, drømme og talenter bag en hård, sarkastisk og kynisk facade. Hun drømmer om, at undslippe rollen, som den alt for høje pige fra den forkerte side af åen. Hun har været bedste venner med Dawson Leery og har kendt Pacey Witter, siden de alle var små. Siden hendes mors død og hendes fars anholdelse, har Joey kun haft et solidt holdepunkt i sit liv, Dawson Leery. Et faktum, der skræmmer hende meget. Joey prøver, at trække sig fra Dawson, lige før de skal starte på deres sophomore-år, fordi hun mener, at der kan opstå problemer, da hun er en pige og han er en dreng og derfor kan de ikke længere dele alt med hinanden. Igennem den rejse, der begynder, da Jen flytter ind hos sine bedsteforældre, lærer Joey, at selvom Dawson altid vil betyde meget for hende, kan hun godt være et helt menneske, uden at han er det eneste, der betyder noget for hende.

## Før serien

Vi får ikke meget af vide om Joey, Dawson og Paceys 1. år i High School. Vi ved dog, at Joey, ikke har mange venner blandt eleverne, men at lærerne har høje tanker om hende og hendes evner. Joeys liv er Dawson, skolen og på et tidspunkt også et fritidsjob på "The Icehouse".

## Sæson 1

*Se også: Sæson 1*

**Sophomore(2. år)**

Serien starter lørdagen før de starter på deres sophomore-år. Josephine Potter, kaldet Joey af alle og Dawson Leery har været venner, siden var de var små. Joey er helt sikker på, at deres forhold ikke kan forblive det samme, nu hvor de er teenagere og hormonerne raserer. Hun er hemmeligt forelsket i Dawson, men frygter samtidig, at det vil ødelægge venskabet. Joey bryder sig ikke meget om forandringer, primært fordi hun er usikker på sig selv, hvilket hun aldrig vil indrømme overfor nogen som helst. Hun prøver, at få Dawson til, at se og forstå, at virkeligheden ikke er som i de film, han elsker. Da en overklassefyr, Anderson Crawford inviterer Joey med ud og sejle, lyver hun prompte om hvem hun er og nyder en dag, uden at være hende fra den forkerte side af åen og får sit første kys. Joey er rimelig strid ved Jen. Da hendes storesøster og værge, Bessie skal føde, ender Joey med, at bide al skam i sig og bede Jens bedstemor, mrs. Ryan om hjælp.

Da Joey giver en sportstosse en røvfuld, fordi han er ubehøvlet og sexistisk, får hun lørdagseftersidning og det viser sig, at hun ikke er den eneste af vennerne, der er i den situation. Så vennerne tilbringer en lørdag sammen med deres intrigante klassekammerat Abby Morgan og det bliver mindeværdigt. Pacey, som Joey elsker, at hade, afslører igennem, en omgang; sandhed eller konsekvens, at Joey har følelser for Dawson. Til en fest, bliver Joey fuld og en fyr prøver på noget. Pacey slår ham ud og Joey giver Dawson æren. Hun kysser Dawson, da denne følger hende hjem. Joey får et lift til skole af sportstossen, Warren Goering. Bagefter begynder han, at sprede rygter om, at han har været i seng med Joey. Jen foreslår en hævn; at Joey skal sprede et rygte, om at hun er gravid og Warren Goering er faren. Pludselig er han centrum for al skolesladderen. Abby afslører en information, der tvinger Warren til, at trække rygtet tilbage. Joey og Pacey bliver sat til, at lave et skoleprojekt sammen og deres forhold bliver mindre fjendligt. Pludselig uden forvarsel og på trods af det lettere uglede hår og at hun er pakket ind i et tæppe, ser Pacey noget nyt og uventet i den pige, han har kendt i årevis. Faktisk bliver Pacey så betaget af Joey, at han kysser hende. Der opstår et virkelig akavet øjeblik mellem Joey og Pacey. Det er fredag d. 13 og Joey er offer for Dawsons konstante drillerier i dagens anledning. Men da en fremmed mand spørger Joey om vej og han viser sig, at være seriemorderen, The Lady Killer, bliver det virkelig uhyggeligt.

Jen overtaler Joey til, at stille op i "Miss Windjammer"-skønhedskonkurrencen, men Joey føler sig akavet og malplaceret. Især da Dawson ler af idéen. Hun bliver nummer to i konkurrencen og vinder Dawsons hjerte. Hun tøver dog, da det vil ændre alt. Joey vil bare, at Dawson får øje på hende uden, at hormonerne spiller ind.

Joey får et tilbud om at komme på udveksling i Frankrig, men er i tvivl. Da Bessie tvinger/presser Joey til at besøge deres far i fængslet i anledning af hans fødselsdag, er Joey ekstremt vrangvillig og afvisende overfor ham. Senere bestikker Pacey, en fængselsvagt, så Joey kan få talt ud med sin far. Mike fortæller sin datter, at Dawson elsker hende. Joey konfronterer Dawson, efter en misforståelse angående Jen. Det ender med, at de tager springet.

## Sæson 2

*Se også: Sæson 2*

**Sophomore(2. år)**

Joey og Dawson bliver kærester, men overgangen fra venner til kærester, er ikke uden problemer. Joey opdager nye sider af sig, i forbindelse med et skoleprojekt. Hun begynder, at trække sig fra Dawson, hun føler, at deres forhold er nøjagtig som før de blev kærester, bortset fra at de nu kissemisser. Hun elsker ham, men føler, at der mangler noget. Det hele bliver endnu mere kompliceret, da den nye fyr, Jack, der deler Joeys nye interesse, kunst, kysser hende og hun kysser igen. Lige efter, at hende og Dawson, har sagt; "Jeg elsker dig" til hinanden, slår Joey op med Dawson. Det eneste, Joey ønsker sig er at Dawsons og hendes forhold kan være som før de kyssede, da hun savner hans venskab mere end noget andet.

Joey og Jack begynder på en romance. Under en studieaftale, kommer det frem, at Joey har været forelsket to gange, hvilket sårer Dawson, men hun indrømmer, at begge gange, var det Dawson. Først i sin ven og igen, da de blev kærester. Da Dawson vinder 2500 dollars til finansering af hans næste projekt, ønsker Joey ikke, at være producer på filmen. Hun er ikke specielt begejstet over, at filmen er en tyndt tilsløret genforetælling af trekantsdramaet mellem Joey, Dawson og Jen. Da Joey arbejder på en tegning af en nøgen mand i forbindelse kunstundervisning, kommer Jack til at ødelægge den. Han føler sig skyldig og tilbyder at posere for hende. Efter nogen tøven, siger hun ja. Det viser sig, at blive lidt kejtet, da de er tiltrukket af hinanden og ender med at kysse og kissemisse. Under Gales interview, indrømmer Joey, at grunden til, at hun er en bitch overfor Jen, er pga. usikkerhed, men også fordi hun respekterer Jen. Jack fortæller Joey, at han er bøsse, hvilket slår hende helt ud og hun søger trøst hos sin bedste ven, Dawson. Joey græder ud i Dawsons arme. Dawson begynder i forbindelse med sin 16 års-fødselsdag, at håbe på, at de kan finde sammen igen.

Da en synsk kvinde fortæller Joey, at hun skal gribe enhver chance og at der venter en høj mørkhåret mand i hendes nærmeste fremtid. Da en fotograf, beder Joey om at posere for sig, griber hun chancen. Det viser sig, at den mørkhåret mand er hendes nyligt prøveløsladte far, Mike Potter. Under et bryllup, hvor The Ice House står for maden, åbner Joey op overfor Dawson om sin frygt og deler et kys. De er officielt sammen igen. Joey vil helst ikke med til Abby Morgans begravelse, da det vil tvinge hende til, at forholde sig til sin mors død. Da de har 1 måneds-dag, har Dawson planlagt, at de skal spise på en fancy fransk restaurant, hvor de ender med at skulle dele bord med Mr. Leery og filmlæreren Ms. Kennedy. Da Dawson bruger Mike Potter, bliver Joey irriteret. Da nogen sætter ild til The Ice House, må Pacey nærmest slæbe Joey ud, mens Dawson redder Mr. Potters liv. Da Dawson afslører overfor Joey, at hendes far er begyndt, at sælge kokain, nægter hun, at tro ham. Han presser hende til, at gå til politiet. Mike Potter bliver anholdt. Selvom Dawson mener det godt, ødelægger det på sigt, deres forhold. Denne gang tilsyneladende permanent. Hun fortæller Dawson, at hun aldrig vil tilgive ham.

## Sæson 3

*Se også: Sæson 3*

**Junior(3. år)**

Joey har brugt sommeren på, at komme sig ovenpå branden, hendes fars anholdelse og bruddet med Dawson. Hendes vrede forsvinder i løbet af sommeren og hun fortryder, at hun lod sin vrede og sorg gå ud over Dawson. Da Joey ser Dawson og Eve sammen, virker hun forarget. Senere da Dawson holder stripperfest, tilbyder hun sig selv til Dawson og føler sig utrolig ydmyget, da han afviser hende. Pacey, af alle mennesker, er der for hende. Joey arbejder ved marinaen og hendes chef, Rob Logan er sexistisk og da Joey opdager, at han skal på date med Andie, crasher hun daten og bliver fyret. Hun får en idé om, at hende og Bessie skal bruge pengene fra forsikringen til at ombygge deres hus, så de kan åbne en B&B. Potter-søstrene får hjælp af Pacey, sherif Witter og hele Capesides politistyrke.

Joey, Pacey og Jen medvirker i Dawsons nyeste film, en dokumentar om hekseforfølgelser i New England, under optagelserne går det op for både Dawson og Joey, hvor langt de er gledet fra hinanden. Da Pacey beder Joey om hjælp med skolen, beder hun ham være dansepartner, i et forsøg på at få et stipendium på 1500 dollars. Hun besøger Harvard for at få fornemmelsen af college-livet og bliver pga. navne-forviklinger sat sammen med en fyr, A.J. Moller og de har interessen for litteraturen til fælles. Da B&Ben kommer dårligt fra start bebrejder hun, Pacey. Den hjælp, de får fra; Andie, Jack, Jen, Mrs. Ryan, Mitch og Gale redder det hele, da Pacey har overtalt en kendt anmelder komme.

Da alle vennerne ender i detentionen, bliver Joey såret over Paceys spydige kommentarer, men han undskylder ved, at lære hende, at køre. Rektor Green beder nogle af de kunstneriske elever, inklusive Joey, male et vægmaleri. Joeys vægmaleri bliver som det eneste vandaliseret og Green straffer den skyldige elev hårdt, hvorimod Pacey, der tævede den skyldige til, at tilstå, slipper rimelig billigt. Joey skal ledsage A.J. til en prisoverrækkelse, men opdager, at der er en pige, fra hans fortid. Joey beder Pacey komme og hente hende, på vejen tilbage, kysser Pacey, hende. Hun bliver rasende. Deres forhold bliver mere og mere anspændt, da Pacey får sværere ved, at skjule sin forelskelse. Under et besøg hos Dawsons moster Gwen, kan Joey ikke længere fornægte sine følelser for Pacey. Deres lykke bliver kort, da Dawson opdager det på den værst tænkelige måde. Da de startede i high school, lavede Joey og Dawson, en pagt; Hvis ingen af dem, havde en partner til Junior-ballet, så skulle de følges ad. Pacey og Joey deler en dans, men Dawsons vrede sætter en stopper for det.

Dawson bruger et regatta for på bedste filmiske vis, at kæmpe mod Pacey, om Joeys gunst. Joey bliver vred på både Dawson og Pacey. Hun føler sig fanget, da hun elsker dem begge, Dawson som hendes bedste ven og Pacey, en ny og spændende romance. Dawson siger, at Joey må vælge; enten ham eller Pacey. Hun ender med, at vælge Dawson og deres venskab. Valget knuser dog Joeys hjerte og det kan Dawson ikke bære, så han beder hende følge sit hjerte. Hun finder Pacey, der er ved at sætte sejl for, at sejle ned til Florida og hjem igen. Joey fortæller Pacey, at hun er forelsket i ham. Joey beslutter sig for, at tage med på sejlturen til Florida.

## Sæson 4

*Se også: Sæson 4*

**Senior(4. år)**

Joey og Pacey vender hjem efter deres romantiske sommer sammen, nu skal de foreholde sig til Dawsons vrede og sorg. Joey er bekymret over sin fremtid, sin samvittighed angående Dawson og sit forhold til Pacey. Hun savner sit tætte venskab med Dawson, men elsker virkelig Pacey. Joey opdager, at hun har rigtige gode chancer for at få et stipendium til college. At alle hendes drømme for fremtiden pludselig er indenfor rækkevidde, bliver hun hylet ud af den. Joey drikker sig fuld og tvivlen angående fremtiden melder sig, da hun ikke vil miste Pacey. Er universitetet virkelig, det hun vil? Da Joey skal bruge en anbefaling fra en ven/familiemedlem til en college-ansøgning, ved hun godt, at Dawson er den rigtige, at spørge, men er bekymret for Paceys reaktion. Pacey ledsager Joey til en fest, afholdt af Worthington University. Joey føler sig usikker, pga. hendes manglende livserfaring. Pacey, derimod imponerer dekanen, Mr. Kubelik.

For at få fri, så hun kan komme med på senior-skituren, skal Joey på dobbeltdate med chefens søn, hans date og Pacey. Pigen, Anna bliver interesseret i Pacey. På senior-skituren, tager Joey, en afgørende beslutning, der vil ændre hendes liv. Et par dage senere, tilbringer hun en aften, sammen med Dawson og alt føles ligesom i de gode gamle dage, inden romantik, hormoner og forvirrende følelser kom til at fylde så meget i deres liv. Joey bliver optaget på Worthington University, men får ikke fuldt stipendium og det ser ud til, at hun må opgive drømmen. Dawson tilbyder, at give hende, de 15.000 dollars, som hun mangler. Joeys dårlige samvittighed over, at have løjet for Dawson om hende, Pacey og sex, gør det umuligt for hende. Hun tager imod pengene efter, at Pacey overtaler hende.

Joey bliver jaget en skræk i livet, da hun frygter, at hun er gravid og ikke kan finde Pacey nogen steder. Hun slipper med skrækken. Til senior-ballet knuser Pacey, Joeys hjerte, da han slår op med hende midt på dansegulvet, i et kæmperaserianfald udløst af hans usikkerhed og tilsyneladende manglende fremtidsudsigter. Begivenhederne i de følgende uger viser dog tydeligt, at de stadig elsker hinanden, men nu er ikke det rigtige tidspunkt. Joey tager en venlig afsked med Pacey og en deja-vu-agtig afsked med Dawson, inden han skal rejse til Californien for, at deltage i University of Southern California's sommerkursus.

## Sæson 5

*Se også: Sæson 5*

**1. årsstuderende**

Joey har været på Worthington University i 2 måneder. Hun er faldet godt til og hendes værelseskammerat, Audrey Liddell er Joeys diametrale modsætning.

## Sæson 6

*Se også: Sæson 6*

**2. årsstuderende**

Joey er i gang med sit andet år på Worthington.

## Forhold

Dawson Leery

*Hovedartikel: Joey og Dawson*

Joey og Dawson har kendt hinanden siden de var små og der udvikler sig hurtigt et tæt bånd mellem dem, en af grundene er, at Joey tilbringer meget tid hos familien Leery. Hun søger fred fra sit komplicerede hjemmeliv.
Joey udvikler på et tidspunkt romantiske følelser for sin bedste ven, Dawson Leery, nok hjulpet på vej af, at hun ikke kender så mange drenge og ikke har så imponerende socialliv. Hun får tilbuddet om, at komme på udveksling i Frankrig, udviklingen i hendes og Dawsons forhold får hende til at blive hjemme. De bliver kærester, men overgangen fra venner til kærester er ikke helt let. Alt tyder på, at de ikke skal være sammen(i romantisk forstand), hver eneste gang de prøver, at på at få et romantisk forhold til, at fungere, går det i stykker eller bliver forpurret. Til sidst, da de alle er blevet voksne, forliger Joey og Dawson sig med, at deres kærlighed er uendelig uskyldig og ubrydelig. De vil altid høre hinanden til, uanset hvem, der dukker op i deres liv, som sjælevenner(soul mates).

Pacey Witter

*Hovedartikel: Joey og Pacey*

Joey og Pacey lærer hinanden at kende som børn, muligvis gennem Dawson, selvom de alle tre har gået i skole sammen og de kender alle tre, Will Krudski, der flyttede Capeside, som barn. De har et passioneret had/kærlighed-forhold, de diskuterer og irriterer altid hinanden, godmodigt. Hvilket eventuelt og naturligvis viser sig at dække over en gensidig tiltrækning. Det, der ødelægger deres romance, er den effekt, det har på deres individuelle venskaber med Dawson. Det bliver roden til alle de konflikter, der opstår i deres teenage-år, men Joey og Pacey bliver genforenet som voksne, denne gang med Dawsons velsignelse og glæde.

Jen Lindley

*Hovedartikel: Joey og Jen*

Joey og Jen har det svært, da Joey føler sig truet, da Jen kommer til Capeside. Med tiden bliver de venner. De er begge to, stærke kvinder og derfor støder de indimellem sammen, men de respekterer hinanden.

## Citater

​
​
 —Joey til Dawson

​

​
​
 —Joey til Pacey

​

## Trivia

* Joey er opkaldt efter Josephine "Jo" March, heltinden fra hendes mors yndlingsbog, *Pigebørn*.
* Da Joey var yngre, lige efter at hendes far var blevet anholdt første gang i 1996, overhørte hun, sin veninde, Melissa Berry bagtale og sprede rygter om Joey og hendes familie, mens hun lo.
* Joey er den eneste karakter, der er med i alle 128 episoder af serien.